දෙදින නිල සංචාරයක් සඳහා ශ්‍රී ලංකාවට පැමිණි කටාර් රාජ්‍ය නායකයා මේ බව සඳහන් කළේ විදේශ රැකියා ප්‍රවර්ධන හා සුබසාධන ඇමැති ඩිලාන් පෙරේරා මහතා සමඟ ජනාධිපති ලේකම් කාර්යාලයේදී පෙරේදා (15) පස්වරුවේ පැවැති විශේෂ සාකච්ඡාවකදීය.ලබන 2022 දී කටාර්හි පැවැත්වීමට නියමිත ලෝක පාපන්දු තරගාවලියට සමඟාමීව එරට වැඩි වැඩියෙන් රැකියා අවස්ථා බිහිවන බවත් ඒ සඳහා ශ්‍රී ලාංකියන් වැඩි වැඩියෙන් යොමු කිරීම කෙරෙහිද මේ සාකච්ඡාවේ දී අවධානය යොමු කෙරිණි.එහිදී විශේෂ අවධානයක් යොමු කළේ විශේෂ නිපුණතාවන්ගෙන් සමන්විත කාන්තා හා පිරිමි දෙපාර්ශ්වයම වෙනුවෙන් රැකියා අවස්ථා ලබාදීම කෙරෙහි බව විදේශ සේවා නියුක්ති කාර්යාංශය පවසයි.මේ අතර ශ්‍රී ලංකා විදේශ කටයුතු අමාත්‍යාංශය පෙන්වා දෙන්නේ කටාරයේ රැකියා සඳහා පිටත්ව යන ශ්‍රී ලාංකිකයන් පුහුණු කිරීම හා ඒ සඳහා ආධාර කිරීම සම්බන්ධයෙන් විදේශ රැකියා ප්‍රවර්ධන හා සුබසාධන අමාත්‍යාංශය සහ කටාරයේ ශ්‍රී ලංකා තානාපති කාර්යාලය එක්ව වැඩි දුරටත් සාකච්ඡා කරන බවයි..